বন্ধুলৈ চিঠি (ভৈৰৱ চাউদাং) - সাহিত্য ডট অৰ্গ\nDecember 14, 2012 March 10, 2021 1 Comment\nপত্ৰৰ পাতনিতে একাঁজলি মৰম সাদৰেৰে গ্ৰহণ কৰিবা ।\nএতিয়া আঘোণৰ বতৰ । পকা ধান পকা নৰাৰ গোন্ধৰে গোটেইখন আমোল-মোল । সৰুতে এনেকুৱা দিনবোৰত লেছেৰি বুটলি ফুৰাৰ কথা মনলৈ আহিছে । লেছেৰিৰ ধান বিক্ৰি কৰি মিঠাই খোৱাৰ কথা আৰু ঘৰৰ ডাঙৰ মানুহবোৰ পথাৰলৈ গুছি যোৱাৰ পাছত আমি সৰুবোৰেই ঘৰৰ গৰাকী হৈ কিমান যে দুষ্টালি নকৰিছিলোঁ । মৰণাৰ ওপৰত উঠি কিমান যে নজঁপিয়াইছিলোঁ ! সঁচাকৈয়ে কিমান যে মধুৰ আছিল আমাৰ ল'ৰালিৰ সেই দিনবোৰ ।\nকিন্তু এতিয়াৰ সৰু সৰু ল'ৰা ছোৱালী বোৰক দেখি বেয়া লাগে । কিতাপৰ বোজাই কুঁজা কৰা সিহঁতে যাপন কৰিছে নষ্ট শৈশৱৰ দিন । অনবৰতে সিহঁতৰ ওপৰত মাক দেউতাকৰ কাঢ়া চকু । পঢ়া আৰু পঢ়া । নম্বৰৰ পাছত দৌৰ । বন্দী জীৱন ।\nসেইয়ে চাগৈ সিহঁত যেতিয়া স্কুল এৰি মহাবিদ্যালয় ত ভৰি দিয়ে তেতিয়া সিহঁতে ল'ৰালিতে উপভোগ কৰিবলৈ নোপোৱা স্বাধীনতাকণৰ স্বাদ বিচাৰি ভুল পথে খোজ দিয়ে ।\nআৰু সিহঁতৰ হাততেই আমাৰ দেশৰ ভৱিষ্যত নিৰ্ভৰ কৰিছে ! সিহঁতেই যদি ভুল দিশে যায় তেনে আমাৰ দেশৰ কি হ'ব ? এইবোৰ কথা এতিয়া আমি সময় থাকোঁতেই ভাবি চাবৰ হ'ল নহয়জানো ?\nআজিলৈ সামৰিছোঁ কিন্তু উত্তৰৰ বাবে বাট চাই আছো ।\nভৈৰৱ ( টুলটুল)\nগাওঁঃ- জামুগুৰি গাওঁ\nডাকঃ- কুৱঁৰী গাওঁ\nজিলাঃ- ডিব্ৰুগড় (অসম)]\n← মহাপুৰুষ শ্ৰীমন্ত শঙ্কৰদেৱৰ বৈকুণ্ঠ প্ৰয়াণ আৰু মধুপুৰ সত্ৰৰ চমু ইতিবৃত্ত (লক্ষেশ্বৰ হাজৰিকা)\nঅদৃশ্য লাভাবোৰ....(ৰক্তিম গোস্বামী) →\nতিনিবাৰত নিবাৰ (এটা আধৰুৱা গল্প) (প্ৰতিভূ দত্ত)\nবিতোপন (প্ৰতিম প্ৰতাপ বৰুৱা)\nক্ষুদ্ৰ বাতৰি কাকত, সাংবাদিক, সাংবাদিকৰ ৱেবছাইট, বাতৰিকাকতৰ সংস্কৰণ ইত্যাদি (ড° বুলজিৎ বুঢ়াগোহাঁই)
